《轻举篇》
明代·刘黄裳

幼学道术骑茅龙，咳唾吹上昆仑峰。
身轻转讶茅龙重，角触孔翠石鲸纵。
仗剑叱龙赤发怒，抛茅入海琐玉树。
别检灵文学作云，英英足下觉氤氲。
杳然失却鸿鹭上，丹旌烟道空中分。
行至天穷云尽处，天薄云脆不能去。
此时浮云亦弃摈，上天下天只神御。

作者简介：（1529—1595）明河南光州人，字玄子。刘绘子。万历十四年进士，官兵部员外郎。受命赞画侍郎宋应昌军务，援朝鲜御日本，渡鸭绿江，抵平壤，大破日军。录功，进郎中。有《藏澄馆集》。